Portal:Sanguozhipinghua

. . . 數目. 探事人回言：「賊兵大勢，袞州昔慶府最多，賊軍五十萬，在於兩處. 袞州有賊軍三十萬；離袞州三十里，杏林莊有二頭目，一名張寶， 一名張表，領兵二十萬. 」元帥交先鋒將領五萬軍，去探昔慶府虛實. 劉備曰：「不用五萬軍，止用本部三千五百軍. 」先往任城縣下寨. 元帥大軍隨後亦到任城縣下寨.

元帥又問諸將，誰人再探賊人虛實，招安賊人. 劉備曰：「備為先鋒願往. 」即時分付詔赦. 劉備齎擎詔赦，辭了元帥，引本部下軍，往任城縣東門，打跳河中過去. 前去班村. 玄德問曰：「這裡離杏林莊遠近？」「約一十五里. 」玄德問眾軍：「誰可將詔赦往杏林莊招安張表？」道罷，張飛曰：「飛願往. 」曰：「爾用軍多少？」飛曰：「不用軍兵. 飛獨往將詔赦去杏林莊招安張表. 」

張飛一人一騎，便出至杏林莊上. 有把門軍卒遮當不住，直至中軍帳下，立馬橫槍. 帳上坐著五十餘人，中間坐著張表. 帳下五百餘人皸槍. 張表等眾人皆驚. 張表問：「甚人？莫非探馬？」張飛曰：「我不是探馬，我是漢元帥手下先鋒軍內一卒. 我不為私來，我有皇帝聖旨並詔赦. 若有謀反大逆，殺天子命官，盡皆赦免. 若投漢者，去其黃巾，打國家旗號，蔭子封妻，高官重賞. 如不投者，盡皆誅戮！」

張表聞言大怒，呼左右即下手. 眾軍們齊向前來刺張飛. 張飛不望，用丈八長槍撮梢兒把定輪轉動. 眾軍不能向前. 打折賊軍槍桿，勿知其數. 寨中賊兵發喊驚恐自開. 張飛一騎馬，於賊軍中縱橫來往，無人敢當. 賊軍自聞鑼鼓之聲.

張表見一人，帳下報喏：「大王禍事！」張表問：「怎生禍事！」「今有漢先鋒軍分六隊，各領兵五百，金鼓亂鳴，搖旗發喊，奪門撞入寨中！」張表急速領賊兵，一發奔袞州走. 漢軍隨後追趕，到五十餘里.

玄德收軍，往杏林莊下寨. 玄德令軍把了寨門，點視諸將. 問軍趕賊那裡去也，答曰都入袞州城也，有拋棄老小，盡皆殺了. 玄德便申元帥，交奔杏林莊來. 元帥見申狀，大喜. 即時領軍至杏林莊. 劉備接著元帥，共於帳上坐定，筵宴. 元帥降令，先鋒軍兵並帥府下諸將頭目等，盡皆賜賞.

正筵宴間，有一探馬至帳前報喏：「今有張表入袞州，與張寶合兵一處甚大. 」道罷，元帥降令：「誰人取取袞州？」玄德曰：「劉備願往. 」元帥大喜：「據賊兵勢大，寡不敵眾，你多將軍兵去. 」備曰：「不用軍多，止將本部下雜虎軍去足矣. 」元帥曰：「爾去，在意者！」

玄德即時辭了元帥，將詔赦領兵奔袞州來. 前離袞州十餘里，下寨. 玄德曰：「誰人將詔赦招安張表並張. ..